Kjørebane

Kjørebanen er den delen av en vei eller gate som er beregnet for kjøretøy og/eller annen ferdsel, uavhengig av hvilken retning det ferdes. En kjørebane kan bestå av flere kjørefelt (motgående eller samme retning).

Alternativt kan kjørebane også referere til den del av et annet område for fremføring av maskinelt kjøretøy. For eksempel en oppmerket bane i en hall eller tunnel.

 Norge 

 Definisjoner 
Kjørebane er det samme som hele veiens bredde, regnet fra veiskulder til veiskulder. 

Det blir ikke markert midtlinje dersom den samlede kjørebanen er smalere enn to standard kjørefelt. Kantmarkering kan likevel forekomme, men ikke på grusvei.

Kjørebanen kan ha ett eller flere kjørefelt, slik som på en motorvei, som i Norge må ha minst to felt.

Kjørefeltene i kjørebanen kan skilles med gul eller hvit markering.
 Gul markering skiller i Norge mellom trafikk i ulike retninger, unntatt for sykkelfelt. Et annet land som bruker gul midtstripe er USA.
 Hvit markering skiller i Norge mellom trafikk i samme retning, unntatt for sykkelfelt. I andre land kan hvit markering skille mellom trafikk i to retninger.

 Kjørebanens bredde 

Bredden på norske kjørebaner varierer. Bredere vei gir økte byggekostnader. 

Nye veier bygges ofte etter vedtatte standarder som spesifiserer veibredden. Noen eksempler på standard veibredder i Norge er: 
 6.5 m (smaleste med gul midtstripe)
 7.5 m (kan bygges på nye motortrafikkveier, men bare i kostbart/sårbart terreng)
 8.5 m: 2×3.25 m kjørefelt + 2×1 m skuldre (standard minstekrav for nye motortrafikkveier)
 10.0 m: 2×3.5 m kjørefelt + 1 m forsterket midtoppmerking + 2×1 m skuldre.
 12.5 m: 2×3.5 m kjørefelt + 2.5 m midtdeler + 2×1.5 m skuldre.
 20.0 m: 4×3.5 m kjørefelt + 3 m midtdeler + 2×1.5 m skuldre.
 23.0 m: 4×3.5 m kjørefelt + 3 m midtdeler + 2×3 m skuldre.

 Referanser 

 Se også 
 Kjørefelt
 Autovern
 Midtdeler
 Rumlefelt
 Vägbas

Kategori:Veier

de:Straßenquerschnitt#Fahrbahn